open-index/open-wikipedia-markdown huggingface dataset:
VM i skiskyting 2007

**Verdsmeisterskapen i skiskyting 2007**, den 41. i rekka, vart avvikla i Antholz i Italia i tida 2. – 12. februar 2007. Det var femte gongen verdsmeisterskapen vart arrangert i den sørtirolske kommunen.

For fyrste gong bestod meisterskapen av 11 tevlingar. Omframt fem renn for menn og like mange for kvinner, kom for fyrste gong ein mixstafett med to kvinner og to menn på kvart lag på programmet.

Tyskland vann flest medaljar, fem av dei elleve medaljane var i gull. Dernest kom Noreg med sju medaljar, tre i gull. Tyske Magdalena Neuner var den fremste utøvaren med tre gullmedaljar, norske Ole Einar Bjørndalen fekk med seg to gull og eitt sølv. I alt fem deltakarar tok så mange som tre medaljar kvar.

## Menn
### Sprint 10 km



**Dato:** 3. februar 2007


### 12,5 km jaktstart



**Dato:** 4. februar 2007


### 20 km



**Dato:** 6. februar 2007


### 15 km fellesstart



**Dato:** 11. februar 2007


### 4 x 7,5 km stafett



**Dato:** 10. februar 2007


## Kvinner
### Sprint 7,5 km



**Dato:** 3. februar 2007


### 10 km jaktstart



**Dato:** 4. februar 2007


### 15 km



**Dato:** 7. februar 2007


### 12,5 km fellesstart



**Dato:** 10. februar 2007


### 4 x 6 km stafett



**Dato:** 11. februar 2007


## Mixstafett
### 2 x 6 km + 2 x 7,5 km



**Dato:** 8. februar 2007


## Kjelder

**Denne artikkelen bygger på «[[:de:Biathlon-Weltmeisterschaften 2007|Biathlon-Weltmeisterschaften 2007]]» frå ,  den 14. januar 2016.*
Fálanna

**Fálanna** (gresk Φάλαννα) er ein distriktsby i periferieininga Lárisa i Thessalía i Hellas. Fálanna høyrer til i kommunaleininga Jánnouli i kommunen Lárisa.

## Referansar
Rui Barbosa de Oliveira

**Rui Barbosa de Oliveira** () var ein brasiliansk jurist, forfattar og politikar.

Barbosa var finansminister i den provisoriske regjeringa i Den første brasilianske republikken etter revolusjonen i 1889.

Han fekk mykje heider på grunn av det folkerettslege arbeidet han utførte, og blei i 1921 medlem av Dei sameinte nasjonane sin Faste domstol for mellomfolkeleg rettspleie i Haag i Nederland.

Til ære for Ruy Barbosa blei byen Orobó, med vel 30 000 innbyggjarar (per 2013), i heimstaten hans Bahia omdøypt til «Ruy Barbosa» i 1922.

## Verk
* *Obras completas de Rui Barbosa.* Rio de Janeiro. 125 Bd.

## Kjelder
* Barboza, Ruy i *Nordisk familjebok* (andre opplaget, 1922)

## Bakgrunnsstoff
* Humberto Bastos: *Rui Barbosa, ministro da independência econômica do Brasil*. Casa de Rui Barbosa, Rio de Janeiro 1949.
* Virginia N. Mills: *Barbosa, Ruy.* In: Warren F. Kuehl (Hg.): *Biographical Dictionary of Internationalists.* Greenwood Press, Westport 1983, ISBN 0-31-322129-4, S.&nbsp;51–53.
* Charles W. Turner: *Ruy Barbosa. Brazilian crusader for the essential freedoms*. Abingdon-Cokesburg Press, New York 1945.
Petrópolis

**Petrópolis** er ein by og kommune i delstaten Rio de Janeiro i søraustregionen av Brasil. Byen blei grunnlagt 16. mars 1843. Staden blei brukt som residensby for Keiser Dom Pedro II og hoffet hans frå 1843, og det blei mellom anna bygd eit keisarpalass i byen. Petropolis ligg 830 meter over havet i fjella Serra dos Órgãos. Det gjer at byen har eit klima som er markert kaldare enn i Rio de Janeiro by. Rui Barbosa de Oliveira er gravlagd i byen.

## Kjelder

## Bakgrunnsstoff

*
Jekaterina Jurjeva

**Jekaterina Valerjevna Jurjeva** () er ein russisk tidlegare skiskyttar frå Tsjajkovskij som vart verdsmeister på 15 km i 2008. Sidan vart ho to gongar utestengd frå idretten etter dopingbruk, siste gongen til 2025.

### Aktiv
Jurjeva tok sine tre fyrste pallplasseringar i verdscupen i skiskyting i 2007-sesongen. Same sesongen kom ho på femteplass i fellesstarten under skiskytings-VM i Antholz. Sesongen etter kunne ho stige på pallen etter seks av renna i verdscupen, ho tok sin fyrste verdscupsiger då ho gjekk til topps på 15 km i Pokljuka 13. desember 2007. Høgdepunktet kom då VM 2008 vart avvikla i Östersund, der ho vann gull på 15 km, sølv på jaktstarten og bronse i fellesstarten.

### Doping
Den 4. desember 2008 leverte Jurjeva ei positiv b-prøve på EPO. Ho vart i ettertid stengd ut frå aktiv skiskyting i to år, same straffa fekk også landslagekollegaene Albina Akhatova og Dmitrij Jarosjenko. Då utestenginsperioden var over, byrja Jurjeva å tevle att. Sidan hamna ho langt nede på resultatlistene i verdscupen. Vinteren 2014 vart det kjend at ho på ny var hekta for EPO-bruk. Fyrst vart utestengd frå skiskyting i åtte år, til sist lengd til tolv år.

## Kjelder

**Denne artikkelen bygger på «[[:de:Jekaterina Walerjewna Jurjewa|Jekaterina Walerjewna Jurjewa]]» frå ,  den 14. januar 2016.*
Fort Carillon

**Fort Carillon** og den franske kolonien Canada (tilsvarar om lag dagens kanadiske provinsar Quebec og Ontario). Slaget ved Carillon vart utkjempa den 8. juli 1758 under den franske og indianske krigen (som var ein del av den globale sjuårskrigen).

I slaget, som hovudsakleg fann stad på ei høgd om lag 1&nbsp;km frå sjølve fortet, tok den franske armeen på 4000 mann under general Louis-Joseph de Montcalm og Chevalier de Levis ein avgjerande siger om den langt større styrken til britane under general James Abercrombie, som gjekk til frontalåtak på skyttergravene til franskmennene utan å nytte feltartilleri. Slaget vart det blodigaste i krigen med over 3000 skadde og drepne, over 2000 britar.

Den amerikanske historikaren Lawrence Henry Gipson skreiv om Abercrombie at «aldri har det vore gjort så mange feil under ein militærkampanje på amerikansk jord av dei ansvarlege.» Mange militærhistorikarar har skrive at slaget ved Carillon er eit klassisk døme på taktisk militær inkompetanse. Abercrombie, som var sikker på ein rask siger, ignorerte fleire militære taktikkar han kunne nytta, som flankemanøver der dei kunne ta det franske byrstvernet langs flanken. Han kunne ha venta på artilleriet sitt eller lagt ei omleiring kring franskmennene. I staden for baserte han seg på feilaktige opplysingar frå ein ung militæringeniør og ignorerte samstundes ein del av anbefalingane til ingeniøren. Han valde eit direkte frontalåtak på skyttergravene til franskmennene utan å nytte artilleri. Montcalm var uroa over den svake militære stillinga til fortet sitt, men klarte å forsvare stillinga med høg moral. På grunn av dårleg tid hadde han likevel gjort strategiske feil i førebuinga av forsvaret sitt som ein kompetent angripar kunne ha utnytta og han gjorde sjølv taktiske feil som gjorde jobben til angriparen enklare.

Fortet vart teken av britane året etter og har sidan vorte kalla Fort Ticonderoga (etter plasseringa). Dette slaget gav raskt fortet eit rykte om å vere uinntakeleg og hadde ein effekt på framtidige militære operasjonar i området. Trass i fleire storskala militære rørsler gjennom området, både i den franske og indianske krigen og den amerikanske sjølvstendekrigen, vart dette det einaste store slaget som vart utkjempa nær fortet.

## Kjelder

**Denne artikkelen bygger på «[[:en:Battle of Carillon|Battle of Carillon]]» frå ,  den 12. november 2010.* 
*** oppgav desse kjeldene:*
**
**
**
The Tokens

**The Tokens** var ei amerikansk doo wop-gruppe som blei etablert i Brooklyn 1955. Gruppa var samansett av Hank Medress, Neil Sedaka, brørne Mitch og Phil Margo i tillegg til Jay Siegel. Den største hiten fekk gruppa i 1961 med versjonen av den opphavlege sørafrikanske songen *[[The Lion Sleeps Tonight]]*. Dei heldt fram som aktiv gruppe resten av 1960-talet men makta aldri å nå opp til suksessen dei hadde hatt med *The Lion Sleeps Tonight*. Gruppa verka òg som musikkprodusentar for andra artistar, til dømes *The Chiffons*, *Randy & the Rainbows* og *The Happenings*.

The Tokens braut opp i byrjinga av 1970-talet. Idag går dei under namnet *The Tokens featuring Mitch and Phil Margo* eller *The Margo Brothers' Tokens* og er framleis aktive. Jay Siegel opptrer med sin eigen versjon av The Tokens; *Jay Siegel's Tokens*.

## Medlemer

;The Tokens 1955 - 1958

* Neil Sedaka (1955-1958)
* Joe Venneri - gitar (1955-1958)
* Cynthia Zolitin (1955-1958)
* Eddie Rabkin (1955-1956)
* Ian Kay (1958)

;The Tokens 1960 - 1971

* Jay Siegel (1956-1958, 1960-1971)
* Mitch Margo (1955-1958), 1960-)
* Philip Margo (1955-1958, 1960-)
* Hank Medress (1955-1958, 1960-1971)

**The Tokens i dag:**

;Jay Siegel's Tokens

* Jay Siegel 
* Bill Reid
* Kurt "Frenchy" Yahjan (2014-idag)
* John Traynor (aka Jay Black frå *Jay and the Americans*; død 2014)

;The Margo Brothers' Tokens

* Mitch Margo - song, gitar
* Philip Margo - song, slagverk
* ​​Jay Leslie - song
* Mike Johnson - song, keyboard
* Noah Margo - trommer
* Ari Margo - song (gjesteartist)
* Damien Margo - song, trommer (gjesteartist)

## Diskografi
;Studioalbum
*1961 - *The Lion Sleeps Tonight*
*1962 - *We, the Tokens, Sing Folk*
*1964 - *Wheels*
*1966 - *The Tokens Again*
*1966 - *I Hear Trumpets Blow*
*1967 - *It's A Happening World*
*1970 - *Greatest Moments with the Tokens*
*1971 - *Both Sides Now*
*1971 - *December 5th*
*1972 - *Intercourse*
*1988 - *Re-Doo-Wopp*
*1993 - *Oldies Are Now*
*1995 - *Merry Merry*
*1996 - *Tonight The Lion Dances*
*1999 - *Unscrewed*

**Singlar** (topp 100 på Billboard Hot 100)
*1961 - *Tonight I Fell In Love* (#15)
*1961 - *The Lion Sleeps Tonight* (#1)
*1962 - *B'wa Nina (Pretty Girl)* (#55)
*1962 - *La Bamba* (#85)
*1963 - *Hear the Bells* (#94)
*1964 - *He's in Town* (#43)
*1966 - *I Hear Trumpets Blow* (#30)
*1967 - *Portrait of My Love* (#36)
*1967 - *It's a Happening World* (#69)
*1969 - *She Lets Her Hair Down (Early in the Morning)* (#61)
*1970 - *Don't Worry Baby* (#95)
*1973 - *[[In the Midnight Hour]]* (#30)
*1994 - *The Lion Sleeps Tonight* (återutgåva) (#51)

;Samlingsalbum
*1967 - *Back to Back* (The Tokens / The Happenings)
*1994 - *Just for the Record*
*1994 - *Wheels and More Hot Rod Rarities*
*1994 - *Wimoweh!!! The Best of The Tokens*
*1998 - *All Time Greatest Hits!!!*

## Bakgrunnsstoff

*Offisiell nettstad (Jan Siegel's Tokens)
*Offisiell nettstad (The Margo Brothers' Tokens)
Åsmund Farestveit

**Åsmund Farestveit** () var ein norsk prest, omsetjar og forfattar. Han er særleg kjend for å ha omsett Augustins *[[Confessiones]]* til nynorsk i 1943.

Farestveit vart cand.theol. 1930 og arbeidde som høgskulelærer fram til 1936. Han var stiftskapellan i Agder i 1936, sokneprest i Hafslo 1940, sokneprest i Førde 1949-1962 og i Fusa 1962-72.

Han skreiv bøkene *Erik Venjum : sognebonde og lesarhovding* (1960), *Klårfjell* (1975) og *Berserken og mor hans * (1986).

## Bibliografi
### Bøker
*

*

*

### Omsetjingar
*

### I tidsskrift - eit utval
*Lokalhistoriske artiklar Sogn og Fjordane

## Referansar

## Kjelder
*

## Bakgrunnsstoff
* Om Åsmund Farestveit i Allkunne.no
VM i skiskyting 2005

**Verdsmeisterskapen i skiskyting 2005**, den 40. i rekka, vart avvikla i Hochfilzen i Austerrike frå 4. til 13. mars 2005. Det var tredje gongen staden var vert for ein verdsmeisterskap i skiskyting.

Meisterskapen omfatta 10 tevlingar, likt delt mellom kvinner og menn. Tyskland vann flest medaljar med ni stykke (3-4-2), medan Noreg tok flest gullmedaljar med sine fem triumfar. Ole Einar Bjørndalen vart forgrunnsfigur i meisterskapen med sine fire gullmedaljar, tyske Uschi Disl drog av garde med to gull og eitt sølv.

## Menn
### Sprint 10 km



**Dato:** 5. mars 2005


### 12,5 km jaktstart



**Dato:** 6. mars 2005


### 15 km fellesstart



**Dato:** 13. mars 2005


### 20 km



**Dato:** 9. mars 2005


### 4 x 7,5 km stafett



**Dato:** 12. mars 2005


## Kvinner
### Sprint 7,5 km



**Dato:** 5. mars 2005


### 10 km jaktstart



**Dato:** 6. mars 2005


### 12,5 km fellesstart



**Dato:** 13. mars 2005


### 15 km



**Dato:** 8. mars 2005


### 4 x 6 km stafett



**Dato:** 11. mars 2005


## Kjelder

**Denne artikkelen bygger på «[[:de:Biathlon-Weltmeisterschaften 2005|Biathlon-Weltmeisterschaften 2005]]» frå ,  den 15. januar 2016.*
Getúlio Dornelles Vargas

**Getúlio Dornelles Vargas** () var ein brasiliansk politikar. I 25 år dominerte han den brasilianske politikken, mellom anna som president.

Vargas var fødd i São Borja i delstaten Rio Grande do Sul. Han tok makta i Brasil ved eit statskupp i 1930 og innførte eit personleg diktatur med seg sjølv som president. Han var diktator i perioden 1930-34, president vald av kongressen i perioden 1934-37 og endå ein gong diktator i perioden 1937-45. I 1945 blei han tvinga av militæret til å gå av og blei etterfølgd av Eurico Gaspar Dutra. Vargas blei då senator i Rio Grande do Sul. Denne perioden brukte han aktivt for å skaffe seg ny støtte. I presidentvalet i 1950 vann han med nesten 50 % av røystene. Oppslutninga om Vargas gjekk gradvis ned gjennom heile presidentperioden, med aukande krav om at han måtte gå av. Då han skjøna at han korkje hadde støtte hos parlamentet eller hos militæret, utførte han sjølvmord i presidentpalasset i august 1954.

## Kjelder
VM i skiskyting 2004

**Verdsmeisterskapen i skiskyting 2004**, den 39. i rekka, fann stad i Oberhof i Tyskland i dagane 7. til 15. februar 2004. 

Meisterskapen omfatta 10 tevlingar, likt delt mellom kvinner og menn. Fire land stakk av med 28 av dei 31 medaljane som vart tildelt; Noreg, Tyskland, Frankrike og Russland. 
Noreg vann fem av dei tevlingane og tok ni medaljar (4-2-3). Det dåverande ekteparet, norske Liv Grete Skjelbreid og franske Raphaël Poirée var dei store forgrunnsfigurane med sine høvesvis fire og tre gullmedaljar, franskmannen tok i tillegg sølv og bronse på dei to siste tevlingane han deltok i.

## Menn
### Sprint 10 km



**Dato:** 7. februar 2004


### 12,5 km jaktstart



**Dato:** 8. februar 2004


### 15 km fellesstart



**Dato:** 15. februar 2004


### 20 km



**Dato:** 12. februar 2004


### 4 x 7,5 km stafett



**Dato:** 13. februar 2004


## Kvinner
### Sprint 7,5 km



**Dato:** 7. februar 2004


### 10 km jaktstart



**Dato:** 8. februar 2004


### 12,5 km fellesstart



**Dato:** 14. februar 2004


### 15 km



**Dato:** 10. februar 2004


### 4 x 6 km stafett



**Dato:** 12. februar 2004


## Kjelder

**Denne artikkelen bygger på «[[:de:Biathlon-Weltmeisterschaften 2004|Biathlon-Weltmeisterschaften 2004]]» frå ,  den 16. januar 2016.*
Valj Semerenko

**Valentyna Oleksandrivna Semerenko** (ukrainsk: Валентина Олександрівна Семеренко), kjend som **Valj Semerenko**, () er ein ukrainsk skiskyttar frå Krasnopillja i Sumy oblast. Ho vart olympisk meister med Ukraina sitt lag i 4 x 6 km stafett under Vinter-OL 2014 i Sotsji, og verdsmeister i fellesstart då VM i skiskyting 2015 vart avvikla i Kontiolahti. Vita Semerenko er tvillingsystera hennar.

## Kjelder

**Denne artikkelen bygger på «[[:de:Walentyna Semerenko|Walentyna Semerenko]]» frå ,  den 16. januar 2016.*  
 

## Bakgrunnsstoff
*
Simon Eder

**Simon Eder** () er ein austerriksk skiskyttar frå Zell am See. Med austerrikske lag i 4 x 7,5 km stafett har han vunne tre meisterskapsmedaljar, ein sølvmedalje i VM 2009 og olympiske medaljar i sølv i 2010 og bronse i 2014. I tida mars 2009 til januar 2016 har han sigra i tre renn i verdscupen i skiskyting, fyrste gongen i ein fellesstart, siste gongane i jaktstartar.

Alfred Eder er far hans.

## Kjelder

**Denne artikkelen bygger på «[[:de:Simon Eder|Simon Eder]]» frå ,  den 16. januar 2016.*
Pavel Janáček

**Pavel Janáček** () er ein tsjekkisk Ψ og kritikar. Spesialfeltet hans er populærlitteratur og litterær kultur på 1800- og særleg 1900-talet, seinast sensurhistoria.

## Liv
Fordi han av politiske grunnar ikkje fekk studere ved Det filosofiske fakultetet på Karlsuniversitetet i Praha, studerte han på Høgskulen for økonomi samme stad. I åra 1990-1995 skreiv han i kulturspaltene i avisa Lidové noviny, i åra 1995-1995 som redaktør for det litterære tidsskriftet Tvar. Frå 1995 har han arbeidd på Institutt for tsjekkisk litteratur ved Det tsjekkiske vitskapsakademiet, fyrst på avdelinga for samtidslitteratur, seinare på avdelinga for litterær kultur og frå 2010 som direktør for instituttet. I åra 2003-2010 underviste han på Instituttet for tsjekkisk litteratur og allmen litteraturvitskap ved Det filosofiske fakultetet på Karlsuniversitetet. På kanal Vltava i tsjekkisk radio leiar han programmet ”Ord om litteratur”, der han diskuterer ny tsjekkisk skjønnlitteratur med inviterte gjestar. 

## Bibliografi
* Svět rodokapsu. Komentovaný soupis sešitových románových edic 30. a 40. let 20. století (med Michal Jareš). Praha, Karolinum 2013. ISBN 80-246-0640-2
* Literární brak: operace vyloučení, operace nahrazení, 1938-1951. Brno, Host 2004. ISBN 80-7294-129-1
* Sedm století Slavětína: malá knížka k velkému výročí obce (med Hana Dočekalová et al.). Slavětín, Obec Slavětín 2014. ISBN 978-80-260-6161-8
* V obecném zájmu. Cenzura a sociální regulace literatury v moderní české kultuře, 1749-2014 (med Michael Wögerbauer, Petr Píša, Petr Šámal et al.). Praha, Academia - Ústav pro českou literaturu AV ČR, 2015. ISBN 978-80-200-2491-6

## Kjelder
Vanguard 3

**Vanguard 2** er ein amerikansk satellitt. Han vart skoten opp 18. september 1959 frå Cape Canaveral med ein Vanguard-rakett.

Satellitten hadde som mål å måla magnetfeltet til jorda, røntgenstrålinga frå sola og kva verknad denne hadde på jordatmosfæren og mikrometeorittmiljøet nær jorda. Mellom instrumenta var eit protonmagnetometer, røntgenstråleioniseringskammer og ymse mikrometeorittdetektorar. Satellitten var utforma som ei magnesiumkule med ein diameter på 50,8 centimeter. Han vog 22,7 kilogram.

Datasendingar frå sonden stogga 11 desember 1959 etter 84 dagar i verksemd. Dataa som vart samla inn gav ei grundig undersøking av magnetfeltet til jorda, gav ei nedre grense på Van Allen-strålingsbelta og gav ei teljing av kollisjonar med mikrometeorittar.

Vanguard 3 har ei venta banelevetid på 300 år.

## Kjelder
* ''Vanguard 3'' - NSSDC
Wolfgang Rottmann

**Wolfgang Rottmann** () er ein austerriksk tidlegare skiskyttar frå Altenmarkt im Pongau som vart verdsmeister på 20 km i 2000 og teken for bloddoping i 2006.

### Aktiv
I 2000-sesongen, hans beste sesong, byrja Rottmann å hevde seg mot verdseliten. Han vart nummer to etter norske Frode Andresen i 7,5 km sprint i Östersund. Under VM i skiskyting 2000 i Holmenkollen vann han gullmedaljen på 20 km etter eit bomskot på siste skyting, sølvmedaljen gjekk til landsmannen Ludwig Gredler. Seinare i meisterskapen vart han nummer fem i fellesstarten. To år etter kom han på femteplass i sprintrennet då Vinter-OL 2002 vart avvikla ved Salt Lake City, ei plassering langt over det han elles presterte i Ol-sesongen.

Under VM i skiskyting 2005 på heimegrunn i austerrikske Hochfilzen gjekk Rottmann tredje etappen på laget som tok bronse i 4 x 7,5 km stafett.

### Doping
Då italiensk politi gjennomførte ein umeld dopingrazzia i huset der den austerrikske skiskyttartroppa oppheldt seg under Vinter-OL 2006 i Torino, stakk Rottmann og kollegaen Wolfgang Perner av frå leiren, heim til Austerrike. Begge vart då utestengde frå OL-troppa. Rottmann og fem andre utøvarar vart i 2007 dømde for å ha nytta seg av bloddoping, og for alltid stengde ute frå austerriksk idrett.

## Kjelder

**Denne artikkelen bygger på «[[:de:Wolfgang Rottmann|Wolfgang Rottmann]]» frå ,  den 15. januar 2016.*  
 

## Bakgrunnsstoff
*
Eurico Gaspar Dutra

**Eurico Gaspar Dutra** () var ein brasiliansk politikar knytt til partiet *Partido Social Democrático*.

Frå 31. januar 1946 til 31. januar 1951 var han president i Brasil. Han hadde som krigsminister tvunge forgjengaren sin, den diktatoriske presidenten Getúlio Dornelles Vargas til å trekkje seg. Dette skjedde av di ein frykta at Vargas, etter ei regjeringstid på 15 år (1930-1945), der han aldri hadde blitt vald - og berre hadde hatt legitimitet gjennom militæret, trass i lovnader om det motsette, likevel ville stille til val som president i 1945.

Motorvegen mellom São Paulo og Rio de Janeiro (BR-116/SP-60) er oppkalla etter Dutra.

## Kjelder
*McCann; Frank D. *Soldiers of the Patria: A History of the Brazilian Army, 1889–1937* Stanford University Press 2004, side 441, nest siste avsnitt Se på Google Books

## Bakgrunnsstoff
Skruegeit

**Skruegeit** eller **markor** (*Capra falconeri*; pasjto  *marǧūmi*; persisk/urdu ) er ein stor villgeitart som lever i nordaustlege Afghanistan,  nordlege og sentrale Pakistan, Kashmir, sørlege Tadsjikistan og sørlege Usbekistan. Skruegeit er nasjonaldyret til Pakistan.

Arten var rekna som nær truga av IUCN fram til 2015, då han blei omkategorisert til den mindre alvorlege nær truga etter at tala på ville dyr voks. 

## Skildring
Skruegeita har ei skulderhøgd på 65-115 cm, den største maksimumshøgda på ein art i slekta *Capra*. Hannar er noko større enn hoer. Lengda ligg på 132-186 cm og vekta på 32-110 kg. Sibirsteinbukkar kan bli både lengre og tyngre. 

Dyra har lange spiralsnodde horn. Hannar har opptil 160 cm lange horn medan hoene har horn på opptil 25 cm. Pelsfargen er lysebrun til svart. Berre bukken har lang man, «pelsbukser» og kraftige fargeteikningar.

## Levevis
Skruegeit lever i skog ved foten av fjellparti. Dyra held helst til i krattskog med artar som eik (*[[Quercus ilex]]*), furu (*[[Pinus gerardiana]]*) og einer (*[[Juniperus macropoda]]*). Vaksne geiter og ungane deira lever i flokkar på rundt ni dyr. Bukkar lever som regel åleine.

Paringstida er om vinteren. Då slost hannar mot kvarandre ved å stanga og vikla horna sine smaan for deretter å prøva å kasta einannan i bakken. Fostertida er 135–170 days. Geitene får vanlegvis ein eller to ungar, men kan ein sjeldan gong få tre. Tidleg på året kan hannar og hoer leva i same området, på opne grassletter og lier i skogen. Om sommaren blir hannane verande i skogen medan hoene gjerne klatrar til høgare berg.

Skruegeit er dagaktiv med mest aktivitet tidleg om morgonen og seint på ettermiddagen. Om våren og sommaren et dei mest gras, og om vinteren et dei meir lauv frå tre, tidvis ved å stå på bakbeina for å nå høge greiner. Varsellyden til geitene minner mykje om mekringa til tamgeit.

## Kjelder

----
**Denne artikkelen bygger på «[[:en:Markhor|Markhor]]» frå ,  den 16. januar 2016.*
Marsjering

**Marsjering** er det å gå i ein ordna flokk eller tog; i nokre høve kan dei som marsjerer gå i takt med kvarandre. Marsj er særleg viktig i militær samanheng, der soldatar kan forflytta seg gjennom marsjering. Ein kan også stå på staden marsj, det vil seia at ein trør med føtene som om ein marsjerer, men ikkje går framover.

## Sjå òg
*Det militære marsjmerke
*Militæropptog

## Kjelder

*
*

## Bakgrunnsstoff
Filmen Love You till Tuesday

***Love You till Tuesday*** var ein marknadsføringsfilm laga for å vise talenta til David Bowie, laga i 1969. Filmen var det siste forsøket til manageren hans, Kenneth Pitt, på å føre Bowie til eit breiare publikum. Pitt hadde gått i gang med filmen etter forslag frå Günther Schneider, produsenten for det tyske TV-showet *4-3-2-1 Musik Für Junge Leute* for ZDF.

## Produksjon

Pitt leigde inn venen Malcolm J Thomson til å regissere ein halvtimes film, som synte sju av songane til Bowie (fire frå debutalbumet, og dei nye songane «When I'm Five» og «Ching-a-Ling». Filmen inneheld òg eit pantomimestykke, *[[The Mask]]*. Før filminga starta 26. januar 1969, la Bowie til ein ny song for den planlagde filmen - «Space Oddity». Kjærasten hans på denne tida, Hermione Farthingale, og venen John Hutchinson er òg med i filmen. Bowie sjølv hadde på seg ein parykk gjennom filmen, då han hadde klypt seg kort for ein audition som soldat i filmen *[[filmen The Virgin Soldiers|The Virgin Soldiers]]*, basert på romanen med same namn av Leslie Thomas. Tyskspråklege versjonar av tre songar og forteljinga til pantomimesekvensen vart òg spelt inn. Filminga var ferdig 7. februar 1969. 

Filmen kosta langt meir enn Pitt hadde sett for seg og han hamna i krangel med Thomson, som ønskte å lage «Space Oddity»-segmentet (der Bowie spelar både 'Ground Control' og 'Major Tom', der sistnemnde vart forført av rom-jomfruer) langt meir vågal. Ingen ønskte derimot å kjøpe og Schneider hadde slutta i ZDF. Pitt skrinla resultata og fortsette å vere manageren til BOwie fram til 1971. 

I 1984, då Bowie var på sitt mest populære, førte auken i heimevideomarknaden til at Pitt tok kontakt med Polygram, som gav ut filmen i mai det året. Deram gav ut eit filmmusikkalbum same månaden.

Filmen kom ut på DVD i 2005. 

## Framføringar
# «Love You Till Tuesday»
# «Sell Me a Coat»
# «When I'm Five»
# «Rubber Band»
# «The Mask (A Mime)»
# «Let Me Sleep Beside You»
# «Ching-a-Ling»
# «Space Oddity»
# «When I Live My Dream»

## Kjelder


**Denne artikkelen bygger på «[[:en:Filmen Love You till Tuesday|Filmen Love You till Tuesday]]» frå ,  den 16. januar 2016.* 
*** oppgav desse kjeldene:*
* Nicholas Pegg, *The Complete David Bowie*, Page 521, Reynolds & Hearn Ltd, 2004, ISBN 1-903111-73-0
VM i skiskyting 2003

**Verdsmeisterskapen i skiskyting 2003**, den 38. i rekka, vart avvikla i Khanty-Mansijsk i Russland i tida 15. – 23. mars 2003. Det var fyrste gongen verdsmeisterskapen vart arrangert i Khanty-Mansijsk og i Russland.

Meisterskapen omfatta 10 tevlingar, fem for menn og like mange for kvinner.

Medaljevinnarane kom frå åtte land. Både Noreg og Tyskland tok kvar sine tre gullmedaljar, flest medaljar fekk Tyskland med sju (3-2-2). Tyske Ricco Groß med gull, sølv og bronse individuelt, samt gull i stafett, og norske Ole Einar Bjørndalen med to individuelle gullmedaljar, var dei mest suksessrike deltakarane i meisterskapen.

## Menn
### Sprint 10 km



**Dato:** 15. mars 2003


### 12,5 km jaktstart



**Dato:** 16. mars 2003


### 15 km fellesstart



**Dato:** 23. mars 2003


### 20 km



**Dato:** 19. mars 2003


### 4 x 7,5 km stafett



**Dato:** 21. mars 2003


## Kvinner
### Sprint 7,5 km



**Dato:** 15. mars 2003


### 10 km jaktstart



**Dato:** 16. mars 2003


### 12,5 km fellesstart



**Dato:** 22. mars 2003


### 15 km



**Dato:** 18. mars 2003


### 4 x 6 km stafett



**Dato:** 20. mars 2003


## Kjelder

**Denne artikkelen bygger på «[[:de:Biathlon-Weltmeisterschaften 2003|Biathlon-Weltmeisterschaften 2003]]» frå ,  den 17. januar 2016.*
Ann Elen Skjelbreid

**Ann Elen Skjelbreid** () er ein norsk tidlegare skiskyttar og langrennar frå Hålandsdalen i Fusa kommune. Ho vart verdsmeister i lagtevlinga både i 1995 og 1997, og vann sølvmedaljen i 7,5 km sprint under VM i skiskyting 1996. Mellom 1994 og 2002 var ho med å vinne seks medaljar i lagtevlingar og stafetter i ymse verdsmeisterskap og olympiske leikar. Sidan 2002 er ho gift med Egil Gjelland. Liv Grete Skjelbreid er hennar yngre syster.

## Skiskyting
Skjelbreid debuterte i verdscupen i skiskyting i 1994. Ho deltok i vinterleikane på Lillehammer der ho vart nummer 17 på sprinten og gjekk fyrste etappen for det norske laget som vart nummer fire. Saman med Åse Idland, Hildegunn Fossen og Annette Sikveland utgjorde ho det norske mannskapet som i slutten av mars 1994 tok bronsemdaljen då verdsmeisterskapen i lagtevling vart arrangert i Canmore i Canada.

I 1995-sesongen nær Skjelbreid seg verdseliten med ein sjuandeplass i sprintrennet på Lillehammer. Under VM i skiskyting 1995 i Antholz gjekk ho på ny startetappen i stafetten, i tevlinga som enda med norsk bronsemedalje. Dei andre på laget var Fossen, Sikveland og ankerkvinna Gunn Margit Andreassen.

Vinteren 1996 tok Skjelbreid opp på sigerspallen i verdscupen for fyrste gong. I bulgarske Osrblie kom ho på andreplass på 15 km, fattige 2,2 sekundar bakom Andreja Grašič frå Slovenia. I verdsmeisterskapen i Ruhpolding same sesongen vann ho si einaste individuelle VM-medalje, ei sølvmedalje. Med ei strafferunde i 7,5 km sprint måtte ho sjå seg slått med 10,4 sekundar av russiske Olga Romasko, som trefte på alle dei ti blinkane.

I 1997 var Skjelbreid tilbake i Osrblie, der ho under verdsmeisterskapen vann sølv i 4 x 7,5 km saman med Fossen, Andreassen og systera Liv Grete. Året etter vart det ein ny stafettmedalje på systrene Skjelbreid, Andreassen og Anette Sikveland under Vinter-OL 1998 i Nagano. Både Skjelbreid på startetappen og Sikveland på andre etappe pådrog seg strafferundar, noko som gjorde at gullet gjekk fløyten då Tyskland og Russland unngjekk strafferundar. Desse to lag var einast 24 og 12 sekundar framom Noreg.

Etter tre medaljefrie verdsmeisterskap gjekk Skjelbreid som vanleg startettappen for det norske stafettlaget i Vinter-OL 2002 i Salt Lake City. Saman med Linda Tjørhom, Gunn Margit Andreassen og systera Liv Grete syrgde ho for norsk OL-sølv, slått einast av eit sterkt tysk lag.

Ann Elen Skjelbreid la opp etter 2004-sesongen. Ho vann aldri eit individuelt verdscuprenn, men enda fem gongar på andreplass.

## Kjelder

**Denne artikkelen bygger på «[[:nb:Ann Elen Skjelbreid|Ann Elen Skjelbreid]]» frå ,  den 17. januar 2016.*  
 
**Sportsboken*, aktuelle årgangar.

## Bakgrunnsstoff
*
Trident Studios

**Trident Studios** var eit britisk platestudio i 17 St. Anne's Court i Soho i London mellom 1968 og 1981. Det vart bygt i 1967 av Norman Sheffield, ein trommeslagar i 60-talsgruppa The Hunters, og bror hans Barry.

«My Name is Jack» av Manfred Mann vart spelt inn i Trident i mars 1968 og var med å gje studioet eit godt rykte. Somme kjende album og singlar som vart spelte inn i Trident var the Beatles sitt *[[The Beatles av The Beatles|White Album]]* (sjølv om det meste av innspelinga vart gjort i Abbey Road Studios) og «Hey Jude», George Harrison-albumet *[[All Things Must Pass]]*, Elton John sin «Candle in the Wind» og David Bowie sitt *[[The Rise and Fall of Ziggy Stardust]]*. Rick Wakeman var fast studiomusikar på klaver på den tida og var med på mange innspelingar, mellom anna Bowie-songane «Life on Mars?» og «Changes».

Andre artistar som spelte inn musikk i Trident var The Bee Gees, Carly Simon, Chris de Burgh, Genesis, Brand X, James Taylor, Joan Armatrading, Joe Cocker, Kiss, Lou Reed, Peter Gabriel, Marc Almond, Marc and the Mambas, Soft Cell, Queen, the Rolling Stones, Thin Lizzy, Tina Turner, T. Rex, Van der Graaf Generator, Yes og John Entwistle.

Sheffield-brørne hadde ein avslappa arbeidsmoral, men la vekt på høg standard innan lydteknikk.	Studioet hadde det nyaste utstyret, som var medverkande til at mange store artistar ønskte å nytte det.

## Delvis diskografi
Lista under syner musikk som anten vart spelt inn, miksa eller mastra i Trident Studios mellom 1968 og 1981. 

## Kjelder

**Denne artikkelen bygger på «[[:en:Trident Studios|Trident Studios]]» frå ,  den 17. januar 2016.* 
*** oppgav desse kjeldene:*


## Bakgrunnsstoff
* Trident Studios si offisielle Facebookside
* The Marquee Club: Trident Studios
Tora Skagedotter

**Tora Skagedotter** (norrønt: Þóra Skagadóttir) var gift med Håkon jarl den mektige. Truleg må ho ha vore fødd ein gong før 955, det er uvisst når ho døydde.

Dei få opplysningane vi har om Tora Skagedotter, finn vi i soga om Olav Tryggvason og i Fagerskinna.
Ho var dotter av «ein mektig mann» som heitte Skage Skoftesson og bror hennar var Skofte Skagesson (Tidende-Skofte). I Bandadråpa (av Eyolv Dådaskald) er Skofte nemnd som «utværs-herse». Snorre skriv om Tora at ho var ei overlag ven jente, og Håkon jarl var så glad i Tora, at han heldt mykje meir av frendane hennar, enn av andre folk.

I Fagerskinna blir det nemnt at Håkon jarl gifte seg med Tora «då han kom attende til Noreg». Dette kan ha vore i 974, då han kom attende frå Danmark etter å ha hjelpt Harald Blåtann i krigen mot saksarkeisaren Otto II. Mest truleg er likevel tida omkring 970, då han kom attende frå Danmark, etter at han hadde felt Harald Gråfell i Limfjorden. Det var då han allierte seg med Harald Blåtann og for ei tid, måtte underordne seg den danske kongen som hans vasall.  

Tora og Håkon jarl hadde desse borna som var fødde i ekteskap:
* '''Svein''', ladejarl, herska over Noreg saman med halvbroren Eirik Håkonsson, i tida etter slaget ved Svolder (1000–1015)

* **Bergljot**, gift med Einar Tambarskjelve

* **Sigurd**

* **Erling** Snorre fortel at Erling Håkonsson vart blota under slaget ved Hjørungavåg, men truleg var dette rein dikting. Blotinga er ikkje omtala i noko skaldevers, og i *Fagerskinna* er det nemnt at Erling var med i slaget og styrte sitt eige skip.

Håkon jarl hadde fleire born, som var fødde utanfor ekteskap: Eirik, Heming og Erlend. Truleg må vi kunne tyde sogene slik at Håkon jarl hadde to døtrer til: 

* Den eine av dei (*Fagerskinna* kallar ho *Ingebjørg*), skal ha vore gift med Tora sin bror, Skofte Skagesson. Snorre fortel at Eirik Håkonsson drap Skofte då Eirik var berre elleve eller tolv år gamal, og det må såleis ha skjedd omkring år 974. Denne dottera må då ha vore fødd fleire år før Håkon og Tora vart gifte.

* Den andre av dei, kan ha vore *Ragnhild*, og ho kan ha vore fødd *etter* 970, slik at Tora kan ha vore mor hennar. Det kan tenkjast at Ragnhild var mor til lendmannen Ivar Kvite på Opplanda.

Snorre nemner berre Ragnhild, og i *[[Fagerskinna]]* er det berre Ingebjørg nemnt. I begge sogene er denne dottera nemnt som mor (eller bestemor) til Orm Eilivsson, jarl på Opplanda. Ein av etterkomarane hans var kong Erling Skakke. Det er altså nokså uvisst om dette var to døtre, eller om ein av sogeskrivarane har mistydd namnet på den same dottera. 

## Referansar
Stylophone

**Stylophone** er ein liten, analog synthesizer som vert spelt med ein stift. Han vart funnen opp i 1967 av Brian Jarvis, og kom i produksjon i 1968, produsert av Dubreq. Han består av eit metall-klaver som vert spelt ved å røre tangentane med ein stift. Kvar note vert er knytt til ein spenningskontrollert oscillator via ein motstand—og lukkar dermed ein krins. Dei einaste andre kontrollane var ein av- og påknapp og ein vibratokontroll på framsida, ved sidan av klaveret, i tillegg til ein stemmekontroll på baksida. Det vart seld tre millionar Stylophone-instrument, hovudsakleg som leiketøy for barn. 

Stylophone var tilgjengeleg i tre variantar: standard, bass og diskant, der standardversjonen var den klårt vanlegaste. Det finst òg ein større versjon kalla 350S med fleire tonar på klaveret, forskjellige stemmer, ein enkel «wah-wah»-effekt som var kontrollert gjennom å flytte handa over ein fotosensor, og to stiftar. 

I midten av 1970-råa kom ein ny modell med falskt tre på høgtalarpanelet og ein volumkontroll. Dette var kort tid før Stylophone-produksjonen stoppa i 1975. 

Songaren Rolf Harris var i fleire år talsmann for marknadsføringa av Stylophone i Storbritannia, og kom med fleire plater ein kunne spele i lag med. 

## Nytugåve i 2007

I oktober 2007 lanserte Re:creation, i samarbeid med Dubreq Ltd (som vart starta på ny i 2003 av Ben Jarvis, sonen til den opphavlege oppfinnaren), Stylophone, 32 etter produksjonen vart lagt ned. Den nye modellen, offisielt kalla S1, er ein digital kopi som liknar den originale frå 1960-åra, men har ein volumkontroll og ein audio-gjennomløpsfunksjon, i tillegg til to nye lydar.

## I popkulturen
David Bowie spelte Stylophone på den første hitsingelen sin, «Space Oddity».

Den 5. mars 2010 i *Kermode Uncut* vodcast, spelar Kermode ei utgåve av Richard Strauss sin «Also sprach Zarathustra» på Stylophone til ære for Duncan Jones-filmen *[[filmen Moon (2009)|Moon]]*.

## Stylophone S2
I desember 2012 gav Dubreq ut Series 2 Stylophone, ein britiskprodusert, analog synthesizer.

## Kjelder

**Denne artikkelen bygger på «[[:en:Stylophone|Stylophone]]» frå ,  den 17. januar 2016.* 
*** oppgav desse kjeldene:*
Karditsomagoúla

**Karditsomagoúla** (gresk Καρδιτσομαγούλα) er ein landsby i periferieininga Kardítsa i Thessalía i Hellas. Karditsomagoúla høyrer til kommunaleininga Kardítsa i kommunen Kardítsa.

## Referansar
VM i skiskyting 2001

**Verdsmeisterskapen i skiskyting 2001**, den 36. i rekka, fann stad i Pokljuka i Slovenia i dagane frå 3. til 11. februar 2001.

Meisterskapen omfatta 10 tevlingar, likt delt mellom kvinner og menn. Noreg vann flest medaljar med sju (1-2-4), framfor Tyskland med seks (1-3-2). Flest gullmedaljar tok Russland med tre triumfar. Svenske Magdalena Forsberg og russaren Pavel Rostovtsev vann kvar sine to gullmedaljar.

## Menn
### 10 km



**Dato:** 3. februar 2001


### 12,5 km jaktstart



**Dato:** 4. februar 2001


### 15 km fellesstart



**Dato:** 9. februar 2001


### 20 km



**Dato:** 7. februar 2001


### 4 x 7,5 km stafett



**Dato:** 11. februar 2001


## Kvinner
### Sprint 7,5 km



**Dato:** 3. februar 2001


### 10 km jaktstart



**Dato:** 14. februar 2001


### 12,5 km fellesstart



**Dato:** 9. februar 2001


### 15 km



**Dato:** 6. februar 2001


### 4 x 7,5 km stafett



**Dato:** 10. februar 2001


## Kjelder

**Denne artikkelen bygger på «[[:de:Biathlon-Weltmeisterschaften 2001|Biathlon-Weltmeisterschaften 2001]]» frå ,  den 18. januar 2016.*
Patrick Favre

**Patrick Favre** () er ein italiensk tidlegare skiskyttar frå Aosta.

Favre vart nummer to i verdscupen i skiskyting 1995, einast norske Jon Åge Tyldum plukka fleire poeng gjennom sesongen.

Under VM i skiskyting 1997 i Osrblie deltok Favre på det italienske laget som tok bronsemedaljen i 4 x 7,5 km stafett. I dei individuelle tevlingane kom han fjerdeplassen i sprintrennet og på femteplass i jaktstarten. To år seinare skaut han to fulle hus i 7,5 km sprint og fekk sølvmedaljen under VM 1999 i Kontiolahti, også den tyske vinnaren Frank Luck skaut prikkfritt og vann med 22 sekudars margin.

Favre la opp som skiskyttar i 2004. Sidan har han vore aktiv på leiar- og trenarsida i italiensk idrett.

## Kjelder

**Denne artikkelen bygger på «[[:de:Patrick Favre|Patrick Favre]]» frå ,  den 18. januar 2016.*  
 

## Bakgrunnsstoff
*
Elegi

**Elegi** (frå gr. av elegos 'klagesong') er ein klagesong eller eit klagedikt som uttrykkjer sorg eller vemod. Elegien har sitt opphav og blei fyrst utvikla i Jonia på 600-talet f.kr, og både Arkhilokhos og Kallinos har blitt rekna som opphavsmenn for sjangeren, som ein finn spor av langt attende i ulike sivilisasjonar. I gresk og romersk litteratur er elegien formelt bestemt gjennom den metriske strukturen. Opphavleg var han eit dikt skrive i ein valfri mengd distikon, som er ei verseining på to linjer. Dei to linjene i eit distikon vekslar mellom heksameter (seks daktylar) og pentameter (fem daktylar).

Jamvel om elegien frå klassisk gresk tid var ganske strengt definert som sjanger, stod han friare i val av innhald og kunne omhandle mange forskjellige emne. Innhaldet kunne vere både krigersk, politisk, etisk og erotisk, og blei framført til fløytespel. Versemålet blei også nytta i gravskrift i form av eit epigram, og utgjorde då i regelen berre eitt distikon, altså to linjer. Epigrammmet er dessutan den fyrste utprega skriftlege undersjangeren til elegien.

I moderne lyrikk er elegi ei nemning på eit klagedikt utan omsyn til den ytre forma. I musikken er elegien ein klagesong.

## Kjelder
*
*Janss, C., Refsum, C. (2008). *Lyrikkens liv: innføring i diktlesning* (s. 164-169). Oslo: Universitetsforlaget ISBN 978-82-15017-01-3.

## Fotnotar
VM i skiskyting 1997

**Verdsmeisterskapen i skiskyting 1997**, den 32. i rekka, fann stad i Osrblie i Slovakia i dagane frå 1. til 9. februar 1997. Det er einaste gongen ein verdsmeistersakp i skiskyting har vorte avvikla i Slovakia.

Meisterskapen omfatta 10 tevlingar, seks individuelle og fire lagøvingar. Lagøvingane bestod av to stafettar over 7,5 km, samt lagtevlingar der kvart lag gjekk samla i 7,5 km med innlagde skytingar. Dei ti tevlingane var likt fordelt mellom kvinner og menn.

## Menn
### 10 km sprint



**Dato**: 1. februar 1997


### 12,5 km jaktstart



**Dato**: 2. februar 1997


### 20 km



**Dato**: 7. februar 1997


### 4 x 7,5 km stafett



**Dato**: 9. februar 1997


### Lagtevling



**Dato**: 6. februar 1997


## Kvinner
### 7,5 km sprint



**Dato**: 1. februar 1997


### 10 km jaktstart



**Dato**: 2. februar 1997


### 15 km



**Dato**: 6. februar 1997


### 4 x 7,5 km stafett



**Dato**: 8. februar 1997


### Lagtevling



**Dato**: 4. februar 1997


## Kjelder

**Denne artikkelen bygger på «[[:de:Biathlon-Weltmeisterschaften 1997|Biathlon-Weltmeisterschaften 1997]]» frå ,  den 19. januar 2016.*
Akbar

**Akbar** er eit arabisk ord som tyder 'større'. Det er kjend frå uttrykket Allahu akbar ('Gud er større/størst'). Akbar er kjend som person- og slektsnamn i den muslimske verda.

## Kjende namneberarar
*Akbar den store, (1542–1605), den tredje stormogulen i Mogulriket
*Akbar II av Mogulriket (1760–1837), den nest siste stormogulen
*Akbar Khan (1816-1846), emiren av Afghanistan (1842–1845)
*Akbar Hashemi Rafsanjani (f. 1934), iransk politikar og president 

## Kjelder
Alf Steinsøy

**Alf Steinsøy** () frå Buskøy i Solund kommune var ein norsk fiskar og lokalhistorikar. Han var formann i bygdeboknemnda og skreiv Gards- og ættesoge for Solund I og II (1982).
Steinsøy har elles gjeve ut ”Krigshendingar i havkanten” (1987) og ei rad historiske artiklar i tidsskrift.

Steinsøy fekk Fritt Ords honnørpris i 1984.

## Prisar og utmerkingar
*1984 - Fritt Ords hønnørpris

## Bibliografi
### Bøker
*
*
*

### I tidsskrift - eit utval
* Lokalhistoriske artiklar Sogn og Fjordane

## Bakgrunnsstoff
*Om Alf Steinsøy i Lokalhistoriske artiklar Sogn og Fjordane
*Alf Steinsøy i Fylkesleksikonet for Sogn og Fjordane
Alf Magnar Strand

**Alf Magnar Strand** () kjem frå Solund i Sogn, men har det meste av sitt vaksne liv budd og arbeidd i Masfjorden i Hordaland. Han har vore lærar, rektor og er oppvekstsjef. Av utdanning er han historikar og har skrive mykje lokalhistorie i årbøker o.a. Han begynte å gje ut lyrikk i vaksen alder, debuterte skjønnlitterært med diktsamlinga I leik med livet i 2009.

## Bibliografi
### Bøker
*

*

*

*
*
### I bøker - eit utval
*

### I tidsskrift - eit utval
* Lokalhistoriske artiklar Sogn og Fjordane

## Kjelder
* Alf Strand hjå Publica Forlag
Annette Sikveland

**Annette Sikveland** () er ein norsk tidlegare skiskyttar frå Sandnes som var med på dei norske laga som vann gullmedaljar i lagtevlinga både under VM i skiskyting 1995 og i 1997. Ho var medlem av Figgjo Idrettslag før ho melde seg inn i Vestre Trysil IL. 

Sikveland var ei av dei fire kvinnene som vart verdsmeistrar i lagtevlinga då VM i skiskyting 1995 fann stad i Antholz, der ho også gjekk tredje etappe for Noregs bronsekvinner i 4 x 7,5 km stafett. Dei andre på stafettlaget var Ann Elen Skjelbreid, Hildegunn Fossen og ankerkvinna Gunn Margit Andreassen. I 1997 vann Sikveland eit nytt VM-gull i lagtevlinga over 7,5 km under VM i skiskyting 1997 i Osbrlie i Slovakia. Her fekk ho også eit stafettsølv, einast Tyskland var sterkare enn dei fire norske kvinnene som var saman om både laggullet og stafettsølvet; systrene Ann Elen og Liv Grete Skjelbreid, Gunn Margit Andreassen og Sikveland. I same meisterskapen enda Sikveland på sjuandeplass i 7,5 km sprint, hennar beste individulle plassering i ein stor meisterskap. Under dei olympiske leikane i Nagano i 1998 tok Sikveland si tredje stafettmedalje, ein bronse, i lag med dei same tre som ordna VM-medaljar året i førevegen.

Sikveland stod fire gongar på sigerspallen etter individuelle renn i verdscupen i skiskyting, tre av dei i 1997-sesongen, og ein fjerde gong i 1998. Sin einaste triumf opplevde ho i Ruhpolding 19. januar 1997, etter 20 treff vann ho ein klar siger på 15 km. Ho vart nummer sju i verdscupen i skiskyting 1997.

Sikveland slutta som skiskyttar etter 1999-sesongen, plaga av ein kneskade.

## Kjelder

**Denne artikkelen bygger på «[[:de:Annette Sikveland|Annette Sikveland]]» frå ,  den 19. januar 2016.*  
 

## Bakgrunnsstoff
*
Mons Klingenberg Gjerløw

**Mons Klingenberg Gjerløw** () var ein norsk redaktør og forfattar.

Mons Gjerløw var frå Aurland og seinare busett i Oslo og Skien. Gjerløw arbeidde som journalist og redaktør i Oslo, og frå 1884 var han redaktør for avisa Fremskridt i Skien. Han har mellom anna gjeve ut romanane *I Forbigaaende* (1880), *Ilgods* (1883), *Fra Skridt til Gallop* (1890) og *Reisegods* (1896) under pseudonymet Geir.

## Bibliografi
### Bøker
*

*

*

*

*

*

## Kjelder
*Om Mons Klingenberg Gjerløw i Fylkesleksikon Sogn og Fjordane
*Tidsskrift. Nummer 26. Utgjeve av Historielaget for Sogn. Dikting og diktarar frå Sogn. Ved Andreas Bjørkum og Jarle Bondevik Kaupanger : Historielaget, 1978
*Om Mons Klingenberg Gjerløw i Lokalhistoriske artiklar Sogn og Fjordane
FHM

***FHM***, eit akronym for ***For Him Magazine***, er eit blad retta mot menn. Bladet kom først ut som *FHM* i Storbritannia i 1994, men blei opphavleg gjeve ut under namnet *For Him* i 1985. Grunnleggjaren var Chris Astridge. Bladet blei etterkvart gjeve ut i fleire land. Den norske utgåva av *FHM* blei gjeven ut av Bonnier Media.

Bladet kom ut éin gong i månaden i Noreg fram til august 2014, då det blei lagt ned.
17. november 2015 kunngjorde engelske *FHM* at dei kom til å stoppa utgjevingane.

## Kjelder

**Denne artikkelen bygger på «[[:nb:FHM|FHM]]» frå ,  den 20. januar 2016.*  

## Bakgrunnsstoff
Caroline Juul Jørstad

**Caroline Juul Jørstad** () var ein norsk lærar og lyrikar fødd i Aurland.

Ho var dotter til ein prest og tok eksamen ved Hamar lærarskole i 1914, og var lærar i Oslo frå 1915-1958, lengst ved Østensjø skole. Ho gav ut «Vilje de lya», dikt (1935) og «Tireli Tare», barnevers (1939).

## Bibliografi
### Bøker
*
*

## Kjelder
*Om Caroline Juul Jørstad i Fylkesleksikon Sogn og Fjordane
*Tidsskrift. Nummer 26. Utgjeve av Historielaget for Sogn. Dikting og diktarar frå Sogn. Ved Andreas Bjørkum og Jarle Bondevik Kaupanger : Historielaget, 1978
Anders Ohnstad

**Anders Ohnstad** () var ein norsk historikar og forfattar. Han har hovudsakleg gitt ut bøker om lokalhistorie og slektsforsking i indre Sogn. Han vaks opp på Ohnstad i Aurland.

Ohnstad var lektor og historikar og er utdanna cand. mag. ved Universitetet i Oslo i 1945. Han leverte hovudfagsoppgåve i 1943, og ho vart publisert i tidsskriftet for historielaget i Sogn i 1948. Han har vore rektor på Leikanger realskule 1944–1945, lektor ved Sogndal gymnas og realskule 1946–1949, Hornnes landsgymnas i Aust–Agder 1950-1954 og Voss gymnas 1954–1979. Han var fram til sin død, forfattar og slektsforskar på heiltid. I perioden 1956-1971 sat han i rådet for historielaget i Sogn, og i styret frå 1971-1979.

Gjennom omfattande gransking meinte Ohnstad å kunne dokumentera at Sverre Sigurdsson (Kong Sverre) hadde sine røter frå garden Sult i Aurland, som seinere endra familienamnet frå Sult til Ohnstad.

I 1999 vart han tildelt Kongens fortjenstmedalje i gull. Han er far til Åsmund Ohnstad.

## Bibliografi
### Bøker
*

*

*

*

*

*

*

*

*

*

*

*

*

*

*

*

### I tidsskrift - eit utval
*Lokalhistoriske artiklar Sogn og Fjordane

## Kjelder

*

## Bakgrunnsstoff
* Artiklar om Anders Ohnstad i Lokalhistoriske artiklar Sogn og Fjordane
VM i skiskyting 1996

**Verdsmeisterskapen i skiskyting 1996**, den 31. i rekka, fann stad i Ruhpolding i Tyskland i tida 3. til 11. februar 1996. Det var tredje gongen den bayerske småbyen var vertskap for ein verdsmeisterskap i skiskyting.

Meisterskapen omfatta åtte tevlingar, to individuelle øvingar for begge kjønn og ein stafett og ei lagøving, også det for begge kjønn. Russland hadde den klart beste deltakartroppa og tok heim fire gull og like mange sølvmedaljar. Noreg fekk ei sølvmedalje ved Ann Elen Skjelbreid.

## Menn
### Sprint 10 km



**Dato:** 9. februar 1996


### 20 km



**Dato:** 4. februar 1996


### 4 x 7,5 km stafett



**Dato:** 11. februar 1996


### Lagtevling



**Dato:** 6. februar 1996


## Kvinner
### 7,5 km sprint



**Dato:** 8. februar 1996


### 15 km



**Dato:** 3. februar 1996


### 4 x 7,5 km stafett



**Dato:** 10. februar 1996


### Lagtevling



**Dato:** 6. februar 1996


## Kjelder

**Denne artikkelen bygger på «[[:de:Biathlon-Weltmeisterschaften 1996|Biathlon-Weltmeisterschaften 1996]]» frå ,  den 20. januar 2016.*
Pieralberto Carrara

**Pieralberto Carrara** () er ein italiensk tidlegare skiskyttar frå Bergamo. I VM i skiskyting 1993 i Borovets vart han verdsmeister i 4 x 7,5 km stafett saman med Wilfried Pallhuber, Johann Passler og Andreas Zingerle.

Carrara vann to renn i verdscupen i skiskyting, fyrst ein 20 km i Ruhpolding i 1991 og så 7,5 km sprint i Antholz i 1993. Gjennom 1993-sesongen hevda han seg heilt i toppen i verdscupen og enda på tredjeplassen, bakom svenske Mikael Löfgren og tyske Mark Kirchner. I alt kom han ni (2-5-2) gongar på sigerspallen etter renn i verdscupen. 

Under dei olympiske leikane 1998 i Nagano tok han sølvmedaljen på 20 km. Med prikkfri skyting mangla han 7,5 sekundar på å få same tid som vinnaren, norske Halvard Hanevold.
 
Carrara la opp etter 1999-sesongen.

## Kjelder

**Denne artikkelen bygger på «[[:en:Pieralberto Carrara|Pieralberto Carrara]]» frå ,  den 20. januar 2016.*  
 

## Bakgrunnsstoff
*
Signe Olaug Pedersen

**Signe Olaug Pedersen** () er frå Aurland. Ho debuterte som barnebokforfattar i 2010 med *Sprett i håret – sug i magen*.

## Bibliografi
*
*

## Kjelder
*Signe Olaug Pedersen hjå Samlaget